Ego Valcherius, domicellus, quondam filius domini Walcherii, dicti Put, de Levier, militis, notum facimus universis... quod ego non deceptus, non coactus, [non] vi, dolo, metu seu precibus inductus, sed spontaneus, pro meis negociis utiliter expediendis et agendis, vendidi, vendo, trado, cedo, quitto et concedo im perpetuum et irrevocabiliter nobili viro Johanni de Cabilone, domino de Allato, et suis heredibus vel cui concesserit, medietatem pro indiviso cujusdam furni cum fundo apud Levier, qui furnus vulgariter dicitur furnus de la Fontaine, contiguus fonti de Levier, quam medietatem dicti furni tenebam in feodo a dicto nobili viro Johanne; vendidi, inquam, pro septem libris et quindecim solidis bonorum et expendibilium stephaniensium, quas habui et recepi a dicto nobili viro emptore, tempore hujus vendicionis, nomine precii, in pecunia numerata, et de hiis teneo me plenarie pro pagato... In cujus rei testimonium, ego dictus Vualcherus, domicellus, sigillum viri religiosi et honesti Baduini, abbatis Golie, ordinis sancti Augustini, Bisuntine diocesis, presentibus litteris rogavi et feci apponi... Actum VIº nonas julii, anno Domini Mº CCº septuagesimo septimo.